Regulas (ES) 2017/1939 16. panta 2. punkts nosaka, ka Padomei būtu jāizraugās un jāieceļ viens no dalībvalstu izvirzītajiem kandidātiem Eiropas prokuroru amatā pēc tam, kad ir saņemts tās pašas regulas 14. panta 3. punktā minētās atlases komitejas motivētais atzinums. Saskaņā ar pēdējo minēto noteikumu atlases komitejas sastāvā vajadzētu būt no Tiesas un Revīzijas palātas bijušo locekļu, bijušo Eurojust valstu locekļu, valstu augstāko tiesu locekļu, augsta līmeņa prokuroru un vispāratzītu kompetentu juristu vidus izvēlētām divpadsmit personām, kuras pēc Komisijas priekšlikuma ieceļ Padome. Viena no izvēlētajām personām būtu jāierosina Eiropas Parlamentam. Saskaņā ar Padomes Lēmuma (ES) 2018/1275 1. pantu pašreizējo atlases komitejas locekļu pilnvaru termiņš beidzas 2022. gada 9. oktobrī.

Saskaņā ar Regulas (ES) 2017/1939 8. pantu Eiropas prokurori ir daļa no EPPO centrālā līmeņa. EPPO kolēģiju veido Eiropas galvenais prokurors kopā ar visiem Eiropas prokuroriem, t. i., viens Eiropas prokurors no katras dalībvalsts, kas piedalās ciešākā sadarbībā EPPO izveidei. Padome 2020. gada jūlijā iecēla pirmos 22 EPPO Eiropas prokurorus.

Ņemot vērā šā priekšlikuma tehnisko raksturu un to, ka Komisijai, kas pilda Regulas (ES) 2017/1939 14. panta 3. punktā noteikto pienākumu, nav rīcības brīvības, ex post izvērtējumi, apspriešanās ar ieinteresētajām personām un ietekmes novērtējumi netika veikti.

tā kā:

(1)Eiropas galveno prokuroru ieceļ Eiropas Parlaments un Padome no to kandidātu vidus, kurus izvēlas atlases komiteja, kas paredzēta Regulas (ES) 2017/1939 14. panta 3. punktā. Pēc tam kad no minētās atlases komitejas ir saņemts motivētais atzinums, Padome ieceļ Eiropas prokurorus no trīs kvalificēto kandidātu vidus, ko izvirzījusi katra dalībvalsts.

(2)Saskaņā ar Padomes Īstenošanas lēmuma (ES) 2019/598 3. pantu astoņu dalībvalstu, – kuras nosaka izlozējot, – Eiropas prokuroru pilnvaru termiņam vajadzētu būt trīs gadiem un tam nevajadzētu būt atjaunojamam. Tādējādi šo Eiropas prokuroru pilnvaru termiņš beigsies 2023. gada jūlijā.

(3)Saskaņā ar Padomes Lēmuma (ES) 2018/1275 1. pantu pašreizējo atlases komitejas locekļu pilnvaru termiņš beidzas 2022. gada 9. oktobrī. Tādēļ ir jāieceļ jauni locekļi.

(4)Atlases komitejas sastāvā ir 12 personas, kuras izvēlētas no Tiesas un Revīzijas palātas bijušo locekļu, bijušo Eurojust valstu locekļu, valstu augstāko tiesu locekļu, augsta līmeņa prokuroru un vispāratzītu kompetentu juristu vidus.

(5)Vienu no atlases komitejas locekļiem ierosina Eiropas Parlaments. Eiropas Parlaments 2022. gada 7. jūnijā par atlases komitejas locekli izvirzīja Margreet Fröberg kundzi.

(6)Atlases komitejas sastāva noteikšanai Komisija ņēma vērā vajadzību nodrošināt ģeogrāfisku līdzsvaru, dzimumu līdzsvaru un to dalībvalstu tiesību sistēmu pienācīgu pārstāvību, kuras iesaistās ciešākā sadarbībā EPPO izveidei.

(7)Starp Komisijas ierosinātajām vienpadsmit personām ir viens bijušais Tiesas loceklis, viens bijušais Revīzijas palātas loceklis, viens bijušais Eurojust valsts loceklis, seši augsta līmeņa prokurori un divi valstu augstāko tiesu locekļi, – no tiem seši vīrieši un piecas sievietes.

(8)Tāpēc būtu jāieceļ atlases komitejas locekļi,

IR PIEŅĒMUSI ŠO LĒMUMU.

1. pants

Par Regulas (ES) 2017/1939 14. panta 3. punktā paredzētās atlases komitejas locekļiem uz četriem gadiem no [šā lēmuma 2. pantā minētā spēkā stāšanās diena] ieceļ šādas personas:

Jean-François BOHNERT kungs,

Vítor Manuel DA SILVA CALDEIRA kungs,

Peter FRANK kungs,

Margreet Fröberg kundze,

Ulrike HABERL-SCHWARZ kundze,

María Ángeles GARRIDO LORENZO kundze,

Saale LAOS kundze,

Ján MAZÁK kungs,